अपने पार्टनर को अपना प्यार जाहिर करना अपने क्रश को अपनी भावनाएं व्यक्त करना
जिससे आप प्यार करते हो उसे ये बताना बेहद जरुरी है। दिल की बात दिल में न रखें | हर बार "आई लव यू" जैसे शब्दों को चुनना जरूरी नहीं है | अरे, इंसान के पास शब्दों की कमी है क्या? तो कुछ ऐसा बोलें तो कैसा रहेगा -"थैंक यू मेरी ज़िन्दगी में आने के लिए", "मैं बहुत लकी (खुशनसीब) हूँ कि तुम मेरे साथ हो", "तुम हो तो मैं हूँ" | एक ही भाव को व्यक्त करने के ये अलग-अलग तरीके आपके दिल का हाल भी बता देतें हैं और आपको हर बार उन्ही तीन शब्दों का प्रयोग भी नहीं करना पड़ता | ये बताना कि उनका आपकी ज़िन्दगी में आना किसी सौभाग्य से कम नहीं और उनके आने से सब कुछ कितना ख़ूबसूरत हो गया हैं - ये प्यार और एहमियत जताने का एक बेहतरीन तरीका हैं | जैसे अगर आपको कभी लगता हैं कि आपके पार्टनर का साथ होता है तो बड़ी से बड़ी मुश्किल भी आसान लगती हैं | तो ये दिल में न रखें | उन्हें बतायें | या फिर कभी आपका दिन अच्छा ना गया हो और अपने पार्टनर का चेहरा देखते ही आपकी सारी थकान, टेंशन गायब हो जाती हो तो उन्हें जाहिर करें कि तुम्हारे चेहरे की एक मुस्कान सारी प्रॉब्लम का हल दिखा देती हैं | अगर आपका पार्टनर आपकी ज़िन्दगी को किसी भी रूप में आसान और बेहतर कर रहा हैं तो उन्हें बतायें कि तुम्हारा प्यार और साथ मेरे लिए दुनिया में सबसे ऊपर हैं | प्यार का रिश्ता इतना अनमोल है कि इसमें कुछ छिपाने की बात ही नहीं मतलब जो दिल में है वो जुबान पर हो | हो सकता है ऐसा करने पर कई बार आपका दिल दुखे, आपकी आलोचना हो या फिर नामंजूरी भी मिले | लेकिन जरूरी बात ये है कि जिससे आप प्यार करते हो उसके सामने आप एक खुली किताब की तरह हो जिसमे आप जो हो वही लिखा हो | कोई बनावट नहीं होनी चाहिए | तभी आपका रिश्ता गहरा और अटूट होगा | किसी भी चीज़ का बलिदान करना मुश्किल है फिर चाहे वो किसी इच्छा का ही क्यों ना हो लेकिन ऐसे रिश्ते में कभी आपको तो कभी आपके पार्टनर को अपनी इच्छा को मार कर दूसरे की पसंद का ध्यान रखना होगा | अपने पार्टनर की सलाह लेने से आप जाने-अनजाने ये बतातें है कि उनकी सोच, उनकी नसीहत, उनकी राय आपके लिए जरूरी है | ऐसा करने से उन्हें आपकी ज़िन्दगी में अपनी एहमियत का अंदाजा होता है | जो आपके रिश्ते को मजबूत करने का एक अहम कदम है  ये जरूरी नहीं कि कुछ सीरियस (serious) बात ही हो जिस पर राय मांगी जाएं | अपने पार्टनर को ये बताना कि उनकी सलाह आपके लिए इम्पोर्टेन्ट (important) है और आप जानना चाहते है कि आपके पार्टनर किसी मुश्किल को कैसे सुलझाने वाले है - ये सभी बातें आपके पार्टनर को एहसास दिलाती है कि आपकी ज़िंदगी में उनका क्या महत्व है | अगर आपका पार्टनर किसी बात को लेकर दुखी या परेशान है तो उन्हें कहें कि वो बिना झिझक अपनी बात आपको बता सकतें है | अपने पार्टनर को ऐसा लगने दें कि आप उनके बेस्ट फ्रेंड की तरह है जिनके साथ कोई फॉर्मेलिटी नहीं होनी चाहिए | कभी-कभार इंसान को कोई ऐसा साथी चाहिए होता है जिससे वो बस अपनी बात कह सके चाहे वह साथी उनकी परेशानी को ठीक करने में कोई सहायता ना कर सकें लेकिन उन्हें बस सुने |  ऐसा करना आपके पार्टनर को ये एहसास दिलाता है कि वो आपके सामने बिखर सकते है और आप है उन्हें वापिस संजोने के लिए | जब आपके पार्टनर अपने दिल का हाल बता रहे होते है तो कोशिश करें कि आप ध्यान से उनकी बात समझ रहे है | आप शारीरिक रूप से ही नहीं बल्कि मानसिक रूप से भी उपस्थित हैं | मतलब अपने फ़ोन या किसी और चीज़ को अपने और अपने पार्टनर के आड़े नहीं आने दें | उन्हें ऐसे सुने जैसे वो परेशानी उनकी नहीं आपकी हैं और उन्हें सही सलाह दें | याद रखें कि एक पार्टनर से अच्छा सलाहकार कोई नहीं होता | अगर आप उनकी चोट पर अपने शब्दों की मरहम नहीं लगा पाते तो आप उनको गले लगाकर उनका दर्द थोड़ा कम कर सकते हैं | एक दूसरें को अपने दिल में दबे राज बताने से ये पता चलता हैं कि आप एक-दूसरे पर विश्वास करते हैं | इंसान अपने भेद सबके सामने नहीं खोलता लेकिन पार्टनर के साथ तो ऐसा होने चाहिए जैसे हम एक शीशे के सामने होते हैं-जहां सब पारदर्शी हैं | एक-दूसरे को राज बताने और उनके राज दूसरों से छुपाने से आप एक गहरे रिश्ते को जन्म देते हैं | एक-दूसरे से ईमानदार रहना कभी-कभी मुश्किल हो जाता हैं खासकर तब जब आप किसी भी हाल में अपने पार्टनर को दुखी नहीं करना चाहते | पर फिर भी सच्चाई और ईमानदारी की नींव से ही प्यार और सम्मान की इमारत खड़ी होती हैं |  ये बताता है कि आप सच्चे है न कि मक्कार या ढोंगी |   ऐसा करना आपका आपके पार्टनर के प्रति सम्मान जाहिर करता हैं लेकिन याद रहे आप सिर्फ अपने बारें में सोचकर ही बातों को न तौलें | और हां एक और महत्वपूर्ण बात - सच्चाई बताते हुए थोड़ा कोमलता का साथ लें | कई बार सच्चाई कड़वी होती हैं लेकिन उसे बताने का तरीका कड़वा न हो | हर इंसान प्रोत्साहन का भूखा होता हैं ताकि वह ज़िन्दगी में आगे बढ़े और अपने दिल में पल रहे सपनों को वास्तविक रूप दें | ऐसे में अपने पार्टनर को वो प्यार, वो प्रोत्साहन देतें रहें ताकि आपका रिश्ता और मजबूत हो पाएं | इस तरह आप अपने पार्टनर को ऐसा काम पूरा करने में सहायता देतें हैं जो आपके पार्टनर ने सोचा भी नहीं था |अपने पार्टनर को बताएं कि उन्हें सुनने के लिए,उनकी हेल्प करने के लिए आप हमेशा उनके साथ खड़े है |  आप अपने पार्टनर को ये कहकर प्रोत्साहित कर सकते हैं कि "मुझे विश्वास हैं कि तुम कर सकते हो" या "तुम एक मेहनती इंसान हो और मेहनत कभी बेकार नहीं जाती" या फिर "तुम्हे तुम्हारी मेहनत का फल जल्दी ही मिलेगा" | अपने पार्टनर का साथ देना और उन्हें समय-समय पर प्रोत्साहित करना आपका उनके प्रति प्यार जताता हैं | क्योंकि उनकी सफलता आपकी सफलता हैं | एक प्यार भरी चिट्ठी वो भावनाएं व्यक्त कर सकती हैं जो आप उनके सामने रहकर नहीं बोल पातें | ये एक बहुत ही अच्छा तरीका हैं जब अपने दिल की बात कागज़ पर उतार सकते हैं | सोचें ऐसा करके आप क्या पाना चाहते हैं ? आप उन्हें क्या कहना चाहते हैं ? तो चिट्टी की शुरुआत हो उसके मकसद को बताने से कि क्या कारण हैं आपका इसे लिखने का | जैसे "मैं जब भी तुम्हारे बारें में सोचती हूँ तो ऐसा लगता हैं कि ज़िन्दगी एक मजा हैं और मैं इसे खुल के जियूँ" या फिर "तेरा साथ हैं तो मुझे क्या कमी हैं, अंधेरों से भी मिल रही रोशनी हैं |  वो सभी खट्टी-मीठी यादें, बीते हुए प्यारे पल सब उस खत के जरिये भेज दें | लिखें कि आपको उनकी कौन सी बात पसंद हैं, क्यों आपके चेहरे की मुस्कान और लम्बी हो जाती हैं जब आप उनके साथ होती हैं | हाथ से लिखा खत की एहमियत फ़ोन या ईमेल पर टाइप किये हुए मैसेज से कई ज्यादा होती हैं क्योंकि इसमें आपका प्यार, आपकी मेहनत झलकती हैं | और ये भी पता चलता हैं कि ये आपने खुद सिर्फ उनके लिए लिखा हैं | कई बार किसी को ध्यान से सुनने और उन्हें एक सही जवाब देने को ज्यादा अहमियत नहीं दी जाती | जब आप किसी की बात सुन रहे होते है तो आप पूरी तरह उस पर ध्यान दे रहे होते है |   किसी और को ध्यान से सुनना आसान काम लगता है लेकिन यकीन मानिये ये एक बहुत ही प्रभावशाली तरीका हैं ये बताने का कि आप उनकी भावनाओं की कद्र करते हैं | अपने पार्टनर की बात को सुनना ये भी दर्शाता हैं कि आप दोनों एक हैं और जरूरत पड़ने पर आप हमेशा उनके साथ हैं | अपने पार्टनर की प्रॉब्लम का हल ढूंढ़ने के लिए जितनी मदद हो करें | उनकी जिम्मेदारियां बांटने से अगर उनकी परेशानी कम होती हैं तो पीछे न हटें | ऐसा करने से पता चलता हैं कि आप उन्हें हमेशा खुश देखना चाहते हैं |  रोज मर्राह के छोटे-छोटे काम जैसे नाश्ता बनाना या उसमे सहायता करना, कार में पेट्रोल भरवाना, झूठे बर्तन धोना, सब्जी काटना इत्यादि में हेल्प करने से आप अपने पार्टनर को बिना कुछ कहे ये बताते हैं कि आप उनकी परवाह करते हैं | कही आपके ये काम करने से उन्हें कोई परेशानी तो नहीं | कोई भी फैसला लेने से पहले उनके बारें में जरूर सोचें |  उदहारण के लिए अगर आप कैंपिग के लिए जा रहे है तो अपने पार्टनर के लिए अतिरिक्त मैट लेकर जाएँ क्योंकि आपको पता हैं कि उन्हें जमीन पर सोने में परेशानी होती हैं | या फिर अगर आप पिकनिक जा रहे हैं तो अपने पार्टनर के लिए उनके पसंदीदा स्नैक्स पैक करें ताकि उन्हें सरप्राइज दें पाएं | हम सभी अपनी रोज की ज़िन्दगी में इतने बिज़ी (busy) होते हैं कि कई बार अपनों को ही समय देना भूल जाते हैं और जब आप अपने पार्टनर को समय देते हैं तो ये पता चलता हैं कि वो आपकी ज़िन्दगी में क्या एहमियत रखतें हैं | और समय से बड़ा गिफ्ट कोई और नहीं हो सकता | एक साथ खाना बनाएं, पार्क जाएं, खेलें या फिर बस एक साथ कुछ समय बिताएं |  जरूरी ये नहीं कि आप एक दूसरे को कितना समय देते हैं जरूरी ये हैं कि जब आप साथ होते हैं तो कोई और चीज़ मायने नहीं रखती | ऐसा नहीं कि आपको एक समय सारिणी बनानी हैं बल्कि आपको ये कोशिश करनी हैं कि आप रोज कुछ समय के लिए साथ बैठकर अपने बीते हुए दिन की बात करें | जैसे-जैसे हम बड़े होते हैं हमारे अंदर का बचपन छोटा होता जाता हैं और ज़िन्दगी बोरिंग (उबाऊ) सी लगती हैं तो थोड़ा मस्ती का तड़का लगाएं, सरप्राइज दें, नई-नई चीज़ें करें ताकि ज़िन्दगी को ख़ुशी के पास ला सकें |  ऐसा करना शायद ये ना जताये कि आप उनसे कितना प्यार करते हैं लेकिन ये जरूर बताता हैं कि आप अपने रिश्ते में से मज़े और खुशियों को जाने नहीं देना चाहते और उनका साथ ही आपको ऐसा करने की प्रेरणा देता हैं | किसी एडवेंचर ट्रिप पर जाएँ ताकि आप अपनी यादों को अपनी आँखों और कैमरे में कैद कर सकें | हर एक इंसान का प्यार जाहिर करने का तरीका अलग-अलग होता हैं लेकिन कई बार एक जोर की झप्पी, प्यार भरी किस, हाथ में हाथ डालना, अपना सर उनके सीने पर रखना, माथे को सहलाना आपको अपने पार्टनर के और नजदीक लाता हैं | किसी को अपने गले लगाना सिर्फ शारीरिक रूप से ही पास नहीं लाता बल्कि ऐसा लगता हैं कि मानो सारी परेशानियां ख़त्म बस प्यार ही पास हैं | किसी को गले लगाना सबके सामने भी उचित माना जाता हैं और ऐसा करके आप अपने पार्टनर को बता सकते हैं कि आप उनसे कितना प्यार करते हैं |  अपनी दोनों बाहें अपने पार्टनर के गले में डाल उनकी आँखों में आँखे डालने को सबसे ज्यादा रोमांटिक माना जाता हैं | एक अच्छी झप्पी (hug) थोड़ी देर तक के लिए होती हैं | अरे अपने पार्टनर की सारी परेशानियां लेना और उनको खुशियां देने में वक़्त तो लगता हैं | बहुत शक्ति होती हैं इसमें | अपने पार्टनर को बताएं कि आपका दिन कैसा था और उनसे पूछें | मालिश से मतलब हैं पिक्चर देखते हुए उनके कन्धों को दबाना, या फिर उनके बालों में अपनी उँगलियाँ फेरना, अपने पार्टनर को अपनी गोद में उनका सर रख लिटा कर, उनकी कंधे और गर्दन पर मालिश करना  अपने पार्टनर को हाथ लगाने से झिझके या डरे नहीं | स्पर्श भी प्यार जताने का खूबसूरत तरीका हैं | जब आप अपने क्रश से बात कर रहे हो तो जो आप हैं वैसे ही रहें | आप अपने रिश्ते की शुरुवात झूठ या छल से नहीं करना चाहते | कोई और बनने की कोशिश ना करें क्योंकि ये बनावट ज्यादा दिन नहीं चल पाती और झूठ का मुखौटा निकल ही जाता हैं | जब कभी आपके पास बात करने के लिए कुछ नहीं होता तो आप उनकी तारीफ कर या सवाल कर जैसे "आपको कौन सा खेल अच्छा लगता है?" या फिर "आज की प्रेजेंटेशन में आप बहुत अच्छा बोले !" से बात शुरू कर सकते हैं |  अपने क्रश से बातें करने के कॉमन विषयों को ढूंढें जैसे क्लास, जगह जो उन्होंने घूमी हो, उनके पसंदीदा रेस्टोरेंट, मनपसंद खाना इत्यादि | ऐसे विषय आपको बात करने की वजह देते हैं और आपको रिलेक्स भी करते हैं | किसी को छूना नज़दीकियां दर्शाता हैं | तो अपने आप को व्यक्त करने का एक तरीका हैं हल्के-फुल्के स्पर्श करने की झिझक को हटाना |  उदहारण के लिए अगर आप अपने क्रश से बात कर रहे हैं या फिर उनके सामने से गुजर रहे हैं तो बाहों के ऊपरी हिस्से पर हल्का सा प्यार भरा स्पर्श कई दूरियां नजदीकियों में बदल सकता हैं | अगर अपने क्रश के साथ बैठे हैं तो अपने पैरों या घुटनों को टच होने दें और अपनी भावनाओं को बताने के लिए मुस्कुराएं | आपका हल्का-फुल्का स्पर्श आपके क्रश को ये जाहिर करता हैं कि आप उन्हें पसंद करते हैं | किसी बातचीत के दौरान अपने क्रश को एक या दो बार छूना उन्हें ये बताने के लिए काफी है कि आपको कैसा महसूस हो रहा है | कई बार आपके दिल में क्या चल रहा हैं ये बताना मुश्किल हो जाता हैं तो एक प्यार भरी चिट्टी आपका काम आसान कर देती हैं | पहले की तरह यहाँ भी अपने खत की शुरुआत करें उसे लिखने के कारण से |   उदहारण के लिए आप अपने खत में लिख सकते है कि "आपको जानना और आपसे मिलना मुझे बहुत अच्छा लगता है" या फिर "तुम मेरे लिए मेरे बेस्ट फ्रेंड बन चुके हो और मुझे तुम्हारा साथ बहुत प्यारा है |" आजकल के एक्सप्रेस जमाने में फेसबुक और फ़ोन पर मैसेज करना बहुत ही आसान और मिनटों का खेल है लेकिन जब आप किसी के लिए समय निकाल कर अपनी भावनाएं खत के जरिये पहुंचाते हों तो इसका मतलब वो इंसान सचमुच आपके लिए ख़ास है | और इस तरीके का असर गहरा पड़ता है | बहुत ही अनौपचारिक तरीके से खत की शुरुआत करें जैसे कोई मजेदार चुटकुले या कोई ऐसी मजेदार घटना जो आप दोनों के साथ घटी हो और उसे सोच आज भी हंसी आती हो | और फिर वहीं से इस खत को लिखने का कारण बताएं | ये भी लिखें कि आप उनके बारें में क्या सोचते है | आप ऐसे भी लिख सकते है कि वे आपको अच्छे लगते है या फिर आपको उनके साथ समय बिताना बेहद पसंद है | छोटा और दिल को छू लेने वाला हो खत | जब तक आपको ये ना पता हो कि आपका क्रश आपके लिए कैसा महसूस करता है आप बहुत ज्यादा अपनी भावनाएं व्यक्त नहीं कर सकते | किसी ऐसी जगह को चुने जहां आप आसानी से अकेले में बात कर सकें, आँखों में आँखें डाल अपने दिल का हाल बता सकें | आप किसी भी हल्के विषय पर बात छेड़ कर उन्हें बताएं कि आप कैसा महसूस कर रहे हो | जैसे आप उन्हें पसंद करते है या फिर जैसे तुम मुझे हँसातें हो कोई नहीं हँसा सकता |   अपनी भावनाएं व्यक्त करने के बाद अपने क्रश को थोड़ा समय दें ताकि वो भी बिना किसी अटपटाहट के अपनी बात कह सकें | उसी वक़्त जवाब की उम्मीद ना रखें | ज्यादा दबाव ना डालें | जैसे आपका दिल है, भावनाएं है, सोच है दूसरे की भी है तो उन्हें वक़्त दें ताकि वो भी इसके बारें में सोच सकें और आपको जवाब दें पाएं | जैसे ही आपने अपनी भावनाएं बता दी तो आपका क्रश या तो आपके जैसा ही कुछ महसूस कर रहा होगा या फिर वो सिर्फ अच्छा दोस्त ही रहना चाहता होगा | अगर आपका क्रश भी आप ही की कश्ती में सवार है तो अपनी उत्सुकता दिखाने से डरे नहीं | अपनी ख़ुशी को जाहिर होने दें | और अगर आपका क्रश आपसे ये कहे कि वो बस आपका फ्रेंड ही रहना चाहता है तो थोड़ा बड़प्पन दिखाएं और कहें "ओके,आप उसे बस अपनी भावनाएं बताना चाहते थे | हम समझते है कि ऐसा कहना और करना मुश्किल है लेकिन आप एक अच्छी छाप छोड़ना चाहते है | चाहे आप उदास होंगे लेकिन उन्हें पता ना चलने दें कि ऐसी कुछ बड़ी बात है | अपनी उदासी बाहर निकालने के लिए इंतज़ार करें जब तक आपको अपने साथ अकेले में कुछ वक़्त ना मिलें |   एक बार आपको पता चल जाएँ कि आपका क्रश भी आपको उतना ही पसंद करता है तो मिलने-जुलने का प्लान बनाएं | कोई मूवी या किसी अच्छे रेस्टुरेंट में खाना - समय बिताना जरूरी है | और अगर आपका क्रश आपके जैसा महसूस नहीं करता तो ये सोचें कि कम से कम मैंने कोशिश तो की | शायद आपको आपका मिस्टर राइट/मिस राइट मिलने में थोड़ा और वक़्त है |
कहो कि प्यार है: उन्हें बतायें कि उनका साथ आपके लिए कितना जरूरी हैं: अपनी खूबियां, कमजोरियाँ, और खामियां सब कुछ बताएं: अपने पार्टनर से उनकी सलाह जरूर लें: अपनी भावनाएँ, अपनी इच्छाएं यहाँ तक कि अपना दिल खोल कर उनके सामने रखें: एक-दूसरे को अपने राज बताएं: हमेशा ईमानदार रहें: अपने पार्टनर को प्रोत्साहित करें: खत लिखें: सुनें: जिम्मेदारियां बाटें: बड़ी बात हो या छोटी, उनका ख़्याल जरूर आना चाहिए: एक-दूसरे के लिए समय निकालें: दिल तो बच्चा हैं जी: अपने पार्टनर को प्यार से छुएं: गले मिलें: अपने पार्टनर के करीब बैठ, उनके सीने पर अपना सर रखने से आपके पूरे दिन की थकान कम हो सकती हैं: अपने पार्टनर की मसाज (मालिश) करें: आत्मविश्वास बढ़ाना: अपने हाव-भाव को बात करने दें: खत लिखें: ज्यादा गंभीर ना हो: अपने क्रश को सामने बैठ कर अपनी भावनाएं बताएं: प्रतिक्रिया जरा संभल कर दें:
https://www.wikihow.com/Express-Your-Feelings-to-the-One-You-Love https://www.wikihow.com/Express-Your-Feelings-to-the-One-You-Love
Telling Someone You're In a Relationship With Expressing Your Feelings To a Crush